**КОНТРОЛ НА ОБУЧЕНИЕТО ПО БДП**

* ***Цел на контрола на обучението по БДП:***
* Да насочи вниманието на учители и ръководители към проблемите на обучението по БДП в **детската градина и** **българското училище;**
* Да се повишава непрекъснато качеството на това обучение;
* Да се анализират причините за възникналите произшествия с деца.
* ***Нива на контрола:***
* Национален – организира се от експерт по обучението по БДП в СУ в Министерството на образованието;
* Регионален – организира се учител-методист по БДП в Регионалните инспекторати по образование;
* Вътрешно-училищен – извършва се от директора и комисии по Безопасност на движението.
* ***Съдържание на контрола:***
* Организацията на учебно-възпитателния процес по БДП;
* Осигуряването на обучението по БДП с необходимите дидактически средства;
* Квалификацията на учителите преподаващи БДП;
* Отчитането на обучението по БДП в материалната книга на учебното заведение.

**Задачи и дейности на училищната комисия по**

**Безопасност на движението по пътищата /УКБДП/**

* ***Задачи на училищната комисия*:**
* Изграждат се училищни комисии по БДП, в които да се включат представители на ръководството на училището, учители с професионална квалификация;
* Съгласуват се с училищната комисия по БДП:
* Учебните програми и обучението по БДП под формата на *факултативен учебен предмет* (**ФУЧ**) и *избираем учебен предмет***(ИУЧ ).**
* по класове като учебно съдържание и брой часове;
* Планът за квалификация на учителите по БДП;
* Програмата за създаване на учебната материално-техническа база по БДП в училището;
* Подготвените анализи за причините, предизвикали пътнотранспортни произшествия с ученици от училището, ако има такива.
* ***Дейности на училищната комисия по БДП:***

**І. В НАЧАЛОТО НА УЧЕБНАТА ГОДИНА**

1. **В Списък – Образец № 1** приоритетно се вписват учители с професионална квалификация по БДП.

* **Изисква се от учителите** своевременно да разработват годишното тематично разпределение на учебното съдържание по БДП в два варианта: за задължителните часове по *факултативен учебен предмет* (**ФУЧ**) или *избираем учебен предмет* **(ИУЧ ).**

1. **Обучението по БДП** под формата на **ФУЧ** или **ИУЧ** се планира, финансира и провежда, ако са изпълнени следните условия:

* Обучението се провежда от учители с професионална квалификация по БДП;
* Учителите имат разработени и утвърдени годишни учебни програми по БДП за **ФУЧ** и **ИУЧ** ;
* Училището разполага с необходимата материално-техническа база и дидактическо осигуряване на обучението по БДП – учебни тетрадки за учениците, кабинети, площадки, помагала, табла, схеми и др.

1. **Обучението на учениците от** **I-IV, V – VІІ, VІІІ-ХІІ клас по БДП** се извежда и организира извън училище само в краен случай, когато:

* Няма учители с професионална квалификация по БДП;
* Не могат да се осигурят лектори-учители с професионална квалификация по БДП;
* Няма учители, които да отговарят на изискванията на т.2 от Заповед № РД-09-773/19.09.2003 г. на Министъра на образованието и науката;

1. **При извеждане на обучението на учениците от** **I-IV** , **V – VІІ, VІІІ-ХІІ** клас по БДП извън училище, трябва да са:

* Осигурени учители с професионална квалификация по БДП;
* Осигурени учебни кабинети, обзаведени по изискванията на учебните програми по БДП за **I-IV**, **V – VІІ, VІІІ-ХІІ**  клас, а не за водачи на МПС;

1. **Разработва се програма за създаване** и поддържане на материално-техническа база по БДП в училището;
2. **Разработва се план** за квалификацията на учителите по БДП;
3. **Организира се и се провежда** родителска среща за поведението на учениците в условията на пътното движение:

* Разработва се и се изпълнява план за обезопасяването на районите на детските градини и училищата;
* Съгласуват се с общините необходимите средства за осигуряване на учебната материално-техническа база и обучението по БДП;
* Подготвя се и се представя в РУО информация за създадената организация на обучението по БДП в началото на учебната година (учебна материално-техническа база, учители с професионална квалификация по БДП, осигуреност на учениците с учебни помагала).

**ІІ. ПРЕЗ УЧЕБНАТА ГОДИНА:**

1. **Контролира се** учебния процес по БДП.
2. **Планира се и се** организира изпълнението на учебните програми за подобряване безопасността на движението по пътищата за периода 2019-2020 г.
3. **Планира се и се** организира изпълнението на програмата за създаване и **поддържане на учебната материално-техническа база по БДП.**
4. **Планират** се и се организират квалификационни курсове за учителите по БДП.
5. **Постоянно се работи** с учениците и родителите им за осигуряване на учебния процес с учебни тетрадки и помагала по БДП.
6. **Задължително се информира** министъра на образованието и науката и РУО при настъпило пътнотранспортно произшествие с дете или ученик, в срок от 24 часа – при смъртен случай, и в срок до три дни – при нараняване.
7. **Осигуряват се възможности** за участие на училището в различни проекти по БДП.
8. **Осигурява се безопасен и сигурен междуселищен превоз на ученици** към средищното училище, като специално се определят възрастни придружители на учениците в автобуса.

**ІІІ. В КРАЯ НА УЧЕБНАТА ГОДИНА:**

1. **Подготвя се информация** до РУО за състоянието на обучението по БДП в училището.
2. **Планира се, съвместно с училищна комисия по БДП,** разпределението на часовете по БДП за следващата учебна година по учители с професионална квалификация по БДП и по класове.
3. **Отчита се пред педагогическия съвет,** съвместно с училищната комисия по БДП, изпълнението на училищната програма за подобряване безопасността на движението по пътищата за периода 2019-2020 г.
4. **Обсъжда се с училищната комисия по безопасност на движението по пътищата** на мерки за повишаване ефективността на учебния процес по БДП, подобряване на учебната материално-техническа база и обезопасяване района на училището.
5. **Директорът на съответното училище носи отговорност за качественото и ефективно осигуряване и провеждане на учебния процес,** независимо от това дали той се осъществява в училището или извън него.

**ДЕЙНОСТИ И ЗАДАЧИ НА УЧИТЕЛИТЕ ПО БДП**

**І. В началото на учебната година:**

1. **Разработва се своевременно тематично годишно разпределение на учебното съдържание по БДП и на** учебните програми за **ФУЧ** и **ИУЧ** по БДП.
2. **Определя се за всеки ученик от първи и втори клас, съвместно с родителите му, най-безопасният път от дома до училището и обратно.** На учениците от трети клас се препоръчва да спазват безопасни маршрути за придвижване.
3. **Консултират се учениците и техните родители** за осигуряване на учебния процес с учебни тетрадки и помагала по БДП.

**ІІ. През учебната година:**

1. **Провеждане на качествен и ефективен учебен процес по БДП,** за който учителите пряко отговарят.
2. **Задължително отразяване в дневника на всеки клас и в** материалната книга на преподаденото учебно съдържание, съгласно съответната учебна програма.
3. **Провеждане в края на последния час за деня на „Петминутка”. Тя се отразява в дневника на класа и в материалната книга.** След завършване на учебните занятия, учениците се извеждат извън училище и се изчаква разотиването им.
4. **В края всеки срок, на учениците се провежда тестова проверка и се определя оценка по БДП.**

Съвместната дейност на УКБДП с обществените и граждански структури и организации е важна част от цялостната работа на комисията.

Тази дейност се планира в отделен раздел в плана на УКБДП и има следното съдържание:

***ОСНОВНИ ДЕЙНОСТИ:***

1. **Периодична информираност на родителите по конкретни проблеми,** свързани с безопасността на децата им чрез тематични родителски срещи, а на децата – в тематични часове на класа.
2. **Създаване на организация за информиране на обществеността за причините и условията за настъпване на всяко пътно-транспортно произшествие с дете.**
3. **Разработване, разпространение и разгласа чрез медиите на тематични информации, предназначени за родители и водачи, относно поведението и реакциите на децата – пешеходци, пътници, велосипедисти, мотопедисти, скейтбордисти, ролеристи.**
4. **Разпространение и популяризация на** научни изследвания за нивата на детския пътен травматизъм и рисковите фактори, оказващи влияние върху него.
5. **Разясняване ползата от:**

* Носенето на светли дрехи и светлоотразителни елементи за по-добра видимост на детето като участник в движението;
* Употребата на предпазни колани от децата – пътници;
* Предпазни каски и други защитни средства за децата –велосипедисти, мотопедисти, скейтбордисти, ролеристи.

1. **Използване възможностите на Интернет за създаване на информационен сайт за:**

* Правилата за безопасно управление на велосипед, каране на ролери и скейтборд;
* Обезопасените и оборудвани училищни и обществени зони в населеното място за управление на велосипед, каране на ролери и скейтборд.

1. **Планиране, организация и провеждане на ученически екскурзии.**
2. **Разработване на правила и създаване на организация за безопасно пътуване с училищни автобуси.**